Urban Christmas Prayer – Plattdeutsch

Dat Füer in’n Kamin brennt. Ik freu mi all. Ik luer… so veel, so hoch, endli is dat sowiet. Disse Nacht is allens anners. Allens is waken.

Töven op dat Christkind, wi lümmeln op’t Sofa. In de Flimmerkist kümmt Michel ut Lönneberger. De Lüdden pern vun een Foot op den annern. Allens rükt na Kaneel. De Grooten – manch een is mehr bang as fröhli. Un all sünd so nilli: Wie wart se wull, disse hillige Nacht? Op HE wull kümmt hüüt Nacht? An’t Fenster sitt een ünnert Dak, alleen op sein Sofa. Prickelwien is kold stellt. Endli is Ruh vun de Arbeit. Wodenni wart se wull, disse Hillige Nacht?

Erst mal den Disch decken. Buten wart dat düster. Buten wart dat fierli. Un in de Harden kummt allens dörnanner. In’t Finster speegelt sik de ierste Dannboom: vull Freud, op dat, wat kummt, vull Bangen för dat, wat kummt, truri, alleen – de Straaten sind still und fierli. Wo dat wohl wart in disse Nacht? Ob HE wull kümmt hüüt Nacht?

Disse Nacht is anners as anner Nächte: Dat gude Eten, de Geschenke – allens is dit Johr anners in disse Hillige Nacht.

Bimmeln de Glocken söter dit Johr? Buten is dat kold und düster, binnen is allens wie sunst. Gegenöver an’t Fenster een ole Fru, de Boom mit Lichterkä und Strohstiern. Keen een is bi eer, se hett keen Kohorte. De annern sünd buten, warm inpackt un de Schnutenpulli nich vergeten. Is nich wied na de Kark, hüüt buten vör de Döör. Schnee-Antoch und Mütz deep in de Ogen trucken. Und ünner all dat Tüch kannst du sehen, dat se atmen: Een lüdde, witte Wulk. Dat tocht in disse Hillige Nacht. Wie se wull wartß Ob he wull kummt?

Wiehnachten butenvör, de Dör vun de Kark steiht open. Von wiet klingt “Oh du fröhliche, oh du selige…..“ so luft is dormals in de Stall, so lufti as in de erste Wunnernacht.

Sütdem so veele Hillige Nachen. Jümmers anners, de olen Wurte in’t Ohr, de olen Vertellen in’t Hard. Dat Baby an de Sied, so lütt, so sööt. De Engels larmen. Un wi meernmang. Wiehnachten 2020.

Eine Kooperation des Fachbereichs Popularmusik, des Gottesdienstinstitutes und Pastorin Inke Raabe, Radioautorin und Redakteurin für die plattdeutschen Andachten auf NDR 1 Welle Nord.